
Pohjoisen Keski-Suomen Luontoreitistöhanke 

Hanketiedote 1/2008

Pohjoisen Keski-Suomen Luontoreitistöhanke on päättynyt vuodenvaihteessa.

Kesällä 2005 käynnistynyttä hanketta on hallinnoinut Saarijärven Seudun Yrityspalvelu Oy ja se on toteutettu yhteistyössä alueen kuntien, yritysten, yhdistysten ja eri viranomaistahojen kanssa. Hankkeen kustannusarvio on 612 000 euroa, josta Keski-Suomen TE-keskuksen myöntämää hanketukea (EMOTR) 408 000 euroa. Hankkeessa mukana olevia yrityksiä ja muita rahoittaja- ja yhteistyötahoja on yhteensä 118 kpl. Merkittävän panoksen hankkeen onnistumiseen ovat antaneet lukuisat talkootyöläiset sekä alueen koululaiset ja yli 800 kesän 2007 4H-leiriläistä, jotka osallistuivat reitistöillä järjestettyihin poluntallaustalkoisiin

Hankkeen aikana on kehitetty Saarijärven ja Viitasaaren seutukuntien  ja osin myös Keski- ja Pohjois-Pohjanmaan alueella sijaitsevia ulkoilureittejä ja retkeilykohteita tavoitteena alueen luontomatkailun toimintaedellytysten paraneminen ja luonnossa liikkumisen mahdollisuuksien lisääminen ja monipuolistaminen.

Hankkeessa on kunnostettu vanhoja, olemassa olevia reittejä ja rakennettu myös kokonaan uutta. Rakentamistöiden lisäksi on järjestetty reitistön ylläpito sekä toteutettu hankkeen reittikartta ja nettikarttapalvelu, joka on nähtävissä osoitteessa  www.luonnonvoimaa.net ja www.lomaseutu.fi. Painettu kartta ilmestyy helmikuun 2008 aikana.

Hankkeessa rakennettuja/kunnostettuja reittejä ja taukopaikkoja:

· Keski-Suomen maakuntaura välillä Saarijärvi-Kannonkoski, patikointi- ja hiihto- ja maastopyöräilyreitistö 120 km

· Rakennuslammen kierros, patikointi- ja hiihtoreitti 8 km

· Kolkanlahti-Lehtolan koulu, ratsastusreitti 16 km

· Teemmä-Talli-Lakomäki, ratsastusreitti 23 km

· Varislampi-Vahvanen, patikointi- ja maastopyöräilyreitti17 km

· Hoikanperä-Permikangas, ratsastus- ja maastopyöräilyreitti 5 km

· Savivuori-Soliskylä, hiihtolatu 11 km

· Siipolan talli - Wiikin kartano, ratsastusreitti 12 km

· Koljatin luontopolun rakenteiden kunnostus

· Keski-Suomen maakuntaura välillä Muurasjärvi-Jääkolu, patikointireitti 20 km

· Yhdyspolku Jääkolun reitistöltä Peuran Polulle, 8 km

· Uusia taukopaikkoja: Vuosjoki, Tulijärvi, Harjuntakanen, Patakivi, Hannunkivi, Kallioranta, Permikangas, Karhulehto, Rakennuslampi

· Kunnostettuja taukopaikkoja: Riekonkoski, Kourajärvi, Tiilikka

· retkipyöräilyreitistön opastusjärjestelmä 1000 km.

Jatkossa reitistöä on tarkoitus kehittää edelleen tuottamalla reitistön kohdetietokanta ja esittely-dvd. Tulevaisuuden visoissa ovat myös navigointilaitteisiin tuotettavat opastus- ja tietopalvelut sekä reitistötuotteiden osaamisen ja tuotteistamisen edelleen kehittäminen.

